Sirsa City
पूर्व उपप्रधानमंत्री जननायक चौ. देवीलाल की जन्मभूमि सिरसा जिला हरियाणा के पश्चिमी छोर पर स्थित है। ‘महाभारत’, पाणिनी द्वारा रचित ‘अष्टाध्यायी’ और ‘दिव्यवादन’ नामक ग्रन्थों में ‘सिरसिका नगर’ के नाम से वर्णित सिरसा को उत्तर भारत के सबसे प्राचीन स्थानों में से एक माना जाता है। इस नगर को इतिहास में ‘सिरशुति नगर’ के नाम से भी संबोधित किया गया है।
सिरसा जिले की स्थापना एवं परिचय (Establishment and introduction of Sirsa district)
मध्यकाल से ही हिसार जिले का भाग रहा सिरसा का क्षेत्र 1 सितंबर, 1975 को हिसार जिले से अलग होकर एक नया जिला बना। हिसार जिले से सिरसा और डबवाली तहसील को अलग करके यह जिला बनाया गया था। सिरसा जिले का कुल क्षेत्रफल 4,277 वर्ग कि.मी. है। 2016 में भिवानी जिले से चरखी-दादरी जिला अलग हो जाने के उपरान्त सिरसा जिला क्षेत्रफल की दृष्टि से हरियाणा का सबसे बड़ा जिला है। जिले के उत्तर-पूर्व में पंजाब का मुक्तसर जिला, पश्चिम तथा दक्षिण में राजस्थान का हनुमानगढ़ जिला, उत्तर में पंजाब का भठिंडा जिला, उत्तर-पूर्व
ban_Latn awa_Deva awa_Deva awa_Deva